b'\n_START_ARTICLE_\nBrdo \xc4\x8dizama (1969.)\n_START_SECTION_\nRadnja\n_START_PARAGRAPH_\nDivlji zapad, 19. stolje\xc4\x87e. Kauboja Cata Stevensa proganja tajnovita banda koju vodi kriminalac Finch. Ranjen, Cat se uspije sakriti u vagon cirkusa koji nastupa u tom malenom gradu. Kada putuju\xc4\x87i cirkus krene, Crnoputi Thomas, trapezist, ga prona\xc4\x91e onesvije\xc5\xa1tenog. Kada se dio bande pojavi ispred karavane i zaprije\xc4\x8di im put kako bi ih pro\xc4\x8de\xc5\xa1ljali ne bi li prona\xc5\xa1li Cata, Thomas ih upuca, \xc4\x8dime se cijeli cirkus automatski na\xc4\x91e na njihovoj meti. Nakon \xc5\xa1to je Cat ozdravio, objasni im \xc5\xa1to se doga\xc4\x91a: dobio je udio zemlje gdje je prona\xc4\x91eno vrijedno nalazi\xc5\xa1te zlata u nekom gradi\xc4\x87u, no dozvola se mora obnoviti svake godine kada u gradi\xc4\x87 sti\xc5\xbee javni bilje\xc5\xbenik, pa tamo\xc5\xa1nji gradona\xc4\x8delnik, Fisher, uz potporu Fincha, ima cilj ili ubiti ili natjerati silom svakog vlasnika od odustajanja zemlji\xc5\xa1ta kako bi sve zlato pripalo njemu i njegovoj bandi._NEWLINE_Thomas mu odlu\xc4\x8di pomo\xc4\x87i, pogotovo nakon \xc5\xa1to je banda upucala njegovog kolegu u cirkusu. Kako bi dobili pomo\xc4\x87, Cat pozove svojeg starog prijatelja, debelog Hutcha i njegovog kolegu, nijemog Babydolla, kako bi se rije\xc5\xa1ili Fishera. Zajedno, uspiju sve zlikovce navesti da posjete njihovu predstavu u cirkusu. Tamo, poput Hamleta, organiziraju prikrivenu predstavu o dvojici tajkuna koji \xc5\xa1amaraju stanovnike koji su prona\xc5\xa1li zlato na svojem posjedu, \xc4\x8dime raskrinkavaju Fisherovu taktiku pred svima. Tada Cat, Thomas i Hutch uspiju eliminarati bandu i ostale kriminalce, a Fishera ostave gomili.'